অনুপ্রবেশকারীদের বাঁচাতে বাংলায় এসআইআরের বিরোধীতা করছে তৃণমূল, কটাক্ষ মোদির

কলকাতা: এসআইআরের আবহে বাংলায় প্রথম জনসভা প্রধানমন্ত্রীর। কুয়াশায় তাহেরপুর যাওয়া হল না, কলকাতা থেকে অডিও বার্তা দিলেন প্রধানমন্ত্রী নরেন্দ্র মোদি (PM Narendra Modi)। শনিবার বক্তব্যের শুরুতেই জয় নিতাই বলে শুরু করলেন। আমি ক্ষমা প্রার্থী। আবহাওয়া খারাপ এর কারণে আমি আপনাদের কাছে পৌঁছাতে পারলাম না। টেলিফোন এর মাধ্যমে আমি আপনাদের কাছে পৌঁছানোর চেষ্টা করছি। খারাপ আবহাওয়া ও কুয়াশার কারণে আমি সরাসরিই মঞ্চে এসে উপস্থিত হতে পারলাম না। এখানে যারা মারা গিয়েছেন তাদের প্রতি শ্রদ্ধা ও যারা আহত হয়েছেন তাদের সুস্থতা কামনা করি। তৃণমূলকে আক্রমণের পাশাপাশি বিজেপি সুযোগ দেওয়ার আহ্বান জানালেন মোদি।

এদিন মোদি বললেন, “মোদির বিরোধিতা করবেন করুন, উন্নয়নে বাধা যেন না হয়। ” সিপিএমকেও আক্রমণ করে বললেন বাম অপসারণের পর ত্রিপুরার উন্নয়ন হচ্ছে বিজেপির হাত ধরে। তবে মতুয়া, এসআইআর ইস্যু নিয়ে কোনও কথা শোনা যায়নি তাঁর মুখে। তৃণমূলকে আক্রমণ করে প্রধানমন্ত্রী বক্তব্য, একবার বিজেপিকে সুযোগ দিন। দ্রুততার সঙ্গে বাংলার উন্নতি হবে কথা দিচ্ছি।বিজেপি সরকার বাংলার জন্য কাজ করছে। পশ্চিমবঙ্গ এর মানুষের জন্য আরও ভালো খবর। কলকাতা শিলিগুড়ির কানেকশন ভালো হবে সড়ক নির্মাণের কারণে। বিহারে এনডিএ সরকার গঠন হয়েছে। বিহার থেকে গঙ্গা বাংলায় প্রবেশ করে। বিহার বাংলায় জয়ের পথে তৈরি করেছে। বিহারের মানুষ বিকাশের দিকেই নিজেদের নির্নয় দিয়েছে।বাংলায় মহাজঙ্গলরাজ চলছে। পশ্চিমবঙ্গের সব শহর গলি সব জায়গার মানুষ বলছে বাঁচতে চাই বিজেপি তাই।

আরও পড়ুন: ‘বাংলায় সুযোগ দিয়েই দেখুন…’,ভোটের বাদ্যি বাজিয়ে পরিবর্তনের ডাক মোদির

এদিন অনুপ্রবেশ নিয়ে তৃণমূলকে কটাক্ষ করে মোদি বলেন, ডবল ইঞ্জিন সরকার গড়তে দিন, দেখুন কত দ্রুত উন্নয়ন হয়। গো ব্যাক অনুপ্রবেশকারী বলা উচিত। কিন্তু গো ব্যাক মোদী বলে ওরা। অনুপ্রবেশকারীদের নিয়ে ওরা কিছু বলে না। চুপ করে থাকে। যে অনুপ্রবেশকারীরা বাংলা কব্জা করবে বলে স্থির করেছে, তাদেরই পছন্দ তৃণমূলের। এটাই তৃণমূলের আসল চেহারা।অনুপ্রবেশকারীদের বাঁচাতে বাংলায় এসআইআরের বিরোধ করছে। ত্রিপুরা দেখুন। সেখানে কমিউনিস্ট, বামপন্থীরা ৩০ বছর বরবাদ করেছিল। ত্রিপুরাবাসী আমাদের সুযোগ দিয়েছে। আমরা উন্নয়ন করেছি। বাংলাতেও হয়েছে লাল ঝন্ডাধারীদের থেকে মুক্তি। আশা ছিল, ভাল কিছু হবে। তৃণমূল বামপন্থীদের খারাপ গুণ, খারাপ লোকেদের গ্রহণ করে নিয়েছে। তাই আরও খারাপ হয়েছে।’’

মোদির কথায়, মোদি আপনাদের বিকাশের জন্য নিজেকে সম্পুর্ন সমর্পণ করেছে। পশ্চিমবঙ্গ এর বিকাশের জন্য মোদিজি আছে। তৃণমূল মোদি বিরোধিতা করছেন তো হাজার বার করুন। কিন্তু একারণে বাংলার উন্নয়ন আটকে যাচ্ছে। মোদি বিরোধিতা করুন কিন্তু বাংলার মানুষের অধিকার থেকে তাদের বঞ্চিত করবেন না। তাই একবার বিজেপিকে সুযোগ দিয়ে দেখুন। বাংলার এমন সরকার দরকার, যারা দ্রুত গতিতে উন্নয়ন করবে। যখন ওখানে নিজে যাব, আরও কথা বলব। আজ আবহাওয়া বাদ সেধেছে। আমি ওই নেতাদের মতো নই, যাঁরা আবহাওয়াতেও রাজনীতির রং চড়িয়ে দেন। আমি বার বার আসব। আপনাদের স্বপ্ন পূরণ করতে, আপনাদের কাঁধে কাঁধ মিলিয়ে কাজ করতে আসব।